b'\n_START_ARTICLE_\nCommunication-based train control\n_START_PARAGRAPH_\nCommunication-based train control (CBTC) er en model for automatisk kontrol-systemer for jernbaner, hvor sikkerhedsoperationer udf\xc3\xb8res med datakommunikation imellem tog og det kontrolcenter, som styrer systemet._NEWLINE_CBTC er en efterf\xc3\xb8lger til et traditionelt jernbanesignalsystem, hvor flere typer af systemer er blevet integreret i et sammenh\xc3\xa6ngende system, og det medf\xc3\xb8rer mindre udstyr i spor og f\xc3\xa6rre/ingen signaler. Kommunikationen til/fra tog kan ske enten via radio, igennem skinnerne eller linjeleder i sporet._NEWLINE_Systemet er designet for bybaner og metroer, hvor der er t\xc3\xa6t trafik og bruges bl.a. i metroerne i Madrid, New York og Singapore.\n_START_SECTION_\nDanmark\n_START_PARAGRAPH_\nI Danmark bliver CBTC det nye signalsystem p\xc3\xa5 S-banen, som afl\xc3\xb8ser for det hidtidige sikringsanl\xc3\xa6g og togkontrolsystem (HKT)._NEWLINE_F\xc3\xb8rste med str\xc3\xa6kning med systemet var J\xc3\xa6gersborg-Hiller\xc3\xb8d og som blev taget i brug den 29. februar 2016. Den 26. maj 2019 udvides omr\xc3\xa5det med CBTC til Svanem\xc3\xb8llen og Ryparken, samt banen til Klampenborg. Ringbanen og Farumbanen har pt. f\xc3\xa5et installeret systemet, men ikke taget i brug endnu og planen er at resten af str\xc3\xa6kninger p\xc3\xa5 S-tog f\xc3\xa5r det inden 2021 eller 2022.'